system
Răspunde în limba română, în stilul Wikipedia, cat mai corect gramatical.
user
Ce informații relevante poți oferi despre Fundata, Brașov?
assistant
Fundata este satul de reședință al comunei cu același nume din județul Brașov, Transilvania, România. Începând cu data de 16 iulie 1973 satul Fundata (Brașov), alături de alte 13 localități, se declara, experimental, sat de interes turistic denumit „sat turistic”.

Date geografice 

Situată la altitudinea de 1360 m, Fundata este localitatea situată la cea mai înaltă altitudine din țară. Aflată la mijlocul distanței intre Bran și Rucăr, pe culoar, aceasta este străjuită de munții Bucegi și munții Piatra Craiului.

Obiective turistice 

 În apropierea localității Fundata se pot vizita numeroase obiective naturale: Parcul Național Piatra Craiului - Trasee în Piatra Craiului, Prăpăstiile Zărneștilor, Cheile Moieciului, Cheile Grădiștei, Rezervațiile naturale La Chișătoare, Peștera și Cheile Dâmbovicioara, Peștera cu lilieci din satul Peștera, Satul Șirnea, Barajul Pecineagu, Lacul Vidraru.
 Monumentul Eroilor Români din Primul Război Mondial. Monumentul este amplasat în curtea dispensarului din comuna Fundata, fiind ridicat în memoria eroului Gheorghe Poenaru-Bordea, căzut în Primul Război Mondial. Monumentul a fost ridicat din inițiativa Societății „Mormintele Eroilor“ și este realizat din piatră, iar împrejmuirea este asigurată de piloni uniți cu lanțuri. Obeliscul are ca ornament, în partea superioară și centrală, un chenar sculptat cu motive fitomorf. În partea inferioară este fixată o placă de bronz cu basorelief – atacul infanteriei. Pe latura frontală este săpată în piatră o inscripție aurită: „Eroului colonel Gheorghe Poenaru-Bordea, cel dintâi ofițer căzut vitejește pentru strămutarea acestui hotar, 14 august 1916“.

Personalități 
 Silvia Popovici (1933-1993), actriță română, s-a născut la Fundata.

Imagini

Note

Legături externe 
 Romania e frumoasă (26): Fundata, 3 noiembrie 2011, Răzvan Pascu, Gândul
 „Catedrala munților“ de la Fundata, 22 noiembrie 2012, Ștefan Mărculeț, Ziarul Lumina
 Povești ciobănești  din mijlocul muntelui, 26 septembrie 2007, Jurnalul Național

Fundata, Fundata
Fundata, Fundata